
	רכישת תכשיר הדברב סקסס להתמודדות עם זבוב הפירות המזרחי – Bactrocera dorsalis
	19/07/2026
	



	הערה: 
ידע, מומחיות וניסיון שנצברו במהלך ההתקשרות עם המשרד לא ייחשבו בשום מקרה כאלה ההופכים ספק לספק יחיד.




להלן בקשתנו המבוססת על יסוד תקנה        3(29) - בקשת פטור ממכרז מחמת ספק יחיד
    3(31) - התקשרות עם מדינת חוץ 
בתקנות חובת מכרזים ועל הוראות תכ"ם מס' 7.8.1 ו-7.8.2.
	תיאור מהות ההתקשרות (רקע ופירוט התכונות של הטובין/השירות/העבודה) 

	במערך הניטור של השירותים להגנת הצומח ולביקורת התגלו פריטים של זבוב הפירות Bactrocera dorsalis מדובר על מין פולש והרסני המהווה מזיק הסגר. למזיק קשת רחבה מאוד של פונדקאים כ- 300 הכוללים מיני פירות וירקות ובניהם הדרים, אבוקדו , מנגו עגבניות ועוד. 
המזיק אנדמי לדרום-מזרח אסיה , נחשב לאחד המזיקים ההרסניים בעולם לחקלאות ,התפשט באופן נרחב ברחבי אפריקה ואזורים נוספים, וגורם  לנזק כלכלי משמעותי לחקלאות. 

לזבוב יכולת ריבוי מהירה ביותר, והסכנה מחדירתו לישראל מהווה איום אסטרטגי על ענפי גידול רבים ולהתבססותו השלכות שליליות על:
1. ביטחון המזון היות ובמוקדי התפרצות יגרם אובדן יבול רב.
2. בריאות הציבור והסביבה משימוש מוגבר בתכשירי הדברה.
3. על הייצוא החקלאי למדינות אירופה וארה"ב במידה ויחסמו שוקי ייצוא עקב הגדרת ישראל כ"אזור נגוע" הדבר יגרור הפסדים עצומים.
נזק מוערך של מאות מיליוני ש"ח למשק הלאומי וליצוא הישראלי ולכן תגובה מהירה בשלבי הגילוי היא הכרחית למניעת התפשטות והצלחת הביעור.
בימים אלו אנחנו מצויים בפרויקט ביעור הזבוב הכולל מגוון פעולות ובין היתר  ריסוס קרקעי ואווירי ובאמצעות תכשיר סקסס – מצ"ב תווית של החומר 





האם קיים בנושא זה מכרז מרכזי של החשב הכללי או גורם ממשלתי מוסמך אחר?            כן       לא

סוג ההתקשרות: (סמן X במקום המתאים) – התקשרות להספקת

	     טובין
	  שירותים
	  ביצוע עבודה



	שם הספק:
	אגריכם בע"מ

	מספר הספק 
(ח.פ/ח.צ/ע.מ/מספר עמותה) 
	511650087

	ספק זה הנו: 
	      ספק יחיד    
	 ספק חוץ 

	אומדן / שווי ההתקשרות כולל מע"מ:
	234,112 ₪ 

	תקופת ההתקשרות: 
	2027-2028




נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)

נא להתייחס לסעיפים הבאים: 
1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).
2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ).
3. נימוקים והערות נוספות.

	מהיכרותי את תכשירי ההדברה ולאחר שהתייעצתי עם גורמי מקצוע באגף כימייה ברור לנו כי חברת אגריכם בע"מ היא החברה שקידמה את רישום תכשיר ההדברה, מחזיקה ברישוי והמשווק היחיד בישראל של התכשיר סקסס. 
מצ"ב גם התווית של חומר ההדברה ובה רשום שם החברה.
כמו כן בדקנו שאין יבוא מקביל לישראל  של התכשיר.
נבקש לאשר את הרכישה ישירות מחברת אגריכם שהיא היצרן והמשווק הבלעדי בישראל.      





לאור הנימוקים שמניתי לעיל אנו מבקשים לערוך ההתקשרות בהליך פטור ממכרז.
חוות דעתי זו ניתנת מתוקף היותי הסמכות המקצועית לנושא זה.
בכבוד רב,                                               			
	רונית זמורסקי

	מרכזת ניטור-א.אקולוגיה
	רונית זמורסקי

